টাক ডুমা ডুম ফারুক নওয়াজ বৈশাখে মন উড়ু উড়ু বৈশাখে প্রাণ দুরু দুরু বৈশাখে ঘ্রাণ বুনো ফুলের; কখনো মেঘের গুড়ু গুড়ু বৈশাখে গান বটতলায় বাহারি আড়ং রথখোলায় টাক ডুমা ডুম ডুডুম ডুডুম মন খুশিতে হারিয়ে যায়। বছর আসে তাহমিনা কোরাইশী ফিরে আসে নতুন বছর বোশেখ দিয়ে শুরু কালো মেঘে আকাশ ভরা বুকটা দুরু দুরু। ঈশান কোণে ঘনঘটায় কালবৈশাখী ঝড় উড়িয়ে চলে  গাছগাছালি টিনের চালাঘর। যায় উড়ে যায় জীর্ণজরা বদলে যায় দিন স্বপ্ন বোনে আশা-পিদীম বাজিয়ে শান্তি বীণ। বছর শুরুর দিন জালাল খান ইউসুফী পুরোন বছর বিদায় নিয়ে নতুন বছর আসে, নতুন সুখে খোকা-খুকু খিলখিলিয়ে হাসে। হাসি-খুশির জোয়ার দেখি বছর শুরুর দিন বোশেখ মেলায় চলছে সবাই আনন্দে রঙিন। সারা বছর থাকব সুখে সবাই করি আশা গানে গানে মুখর হলো বাঙালির এই ভাষা। বোশেখ এলো সুলতান আকন ঢাক বাজে ঢোলক বাজে ব্যস্ত খুকি রঙিন সাজে বোশেখ এলো নতুন আভায় আনন্দ কি সবখানে, সবার মুখে মিষ্টি হাসি উঠল মেতে নাচগানে। শহর গাঁয়ে জমছে মেলা যায়  খুশিতে বয়ে বেলা হরেক রকম খেলনা জিনিস কিনছে জোড়া জোড়া, কেউবা কিনে কাচের চুড়ি কলসি কাঠের ঘোড়া। উড়ছে ধুলো উড়ছে তুলো মনটা আমার ভুলো ভুলো পাগলা হাওয়া যায় দুলিয়ে আমের থোকা ঐ শাখে, সবুজপাতায় রঙের বাহার দেখছি নব বৈশাখে। বোশেখ এলো লুত্ফুন্নাহার ঝর্ণা বোশেখ এলো বোশেখ এলো সবার প্রাণে লাগল দোলা ফুড়ুত্ ফুড়ুত্ মনটা আমার আত্মভোলা আত্মভোলা। ফুটল ফুল বাগানজুড়ে আসছে পাখি উড়ে উড়ে। বটমূলে বাজছে ঢোল সবার মনে খুশির দোল।